
Megbízási szerződés
közbeszerzési szaktanácsadói feladatok ellátására


Amely létrejött egyrészről a 
Név:				Balatonvilágos Község Önkormányzata
[bookmark: _Hlk227661354]Székhely: 			8171 Balatonvilágos, Csók István sétány 38.
Adószám:	 		15734044-2-14
Törzskönyvi azonosító: 		734048
Képviseli: 			Takács Károly Béla, polgármester	
Tel.: 				88/480-845						
E-mail:				onkormanyzat@balatonvilagos.hu	
a továbbiakban mint Megbízó, 

másrészről a 
Név:				dr. Gelencsér-Gönczöl Adrienn
Székhely: 			8600 Siófok, Blaha Lujza u. 9/A.
Adószám: 			67575873-1-34
Bankszámlaszám: 		
Képviseli: 			dr. Gelencsér-Gönczöl Adrienn
Tel.: 				30/495-4005
E-mail:				drgonczoladrienn@gmail.com
a továbbiakban mint Megbízott 
(együttesen: Felek) között a mai napon az alábbi feltételekkel:

I. ELŐZMÉNY

1. Felek megállapítják, hogy Balatonvilágos Község Önkormányzata (továbbiakban: Megbízó) - a Közös Agrárpolitikából és a nemzeti költségvetésből biztosított agrártámogatások felhasználásának rendjéről szóló 54/2023. (IX. 13.) AM rendeletben foglaltaknak megfelelően – 4011831051 azonosítószámú, „Külterületi utak felújítása Balatonvilágoson.” című pályázatának (továbbiakban: Pályázat) megvalósítása során a felmerülő közbeszerzési eljárásokkal kapcsolatos tevékenységek ellátása érdekében közbeszerzési szaktanácsadói (továbbiakban jelen szerződés vonatkozásában: közbeszerzési szakértői) szolgáltatás elvégzése tárgyban, mint Ajánlatkérő közbeszerzési értékhatár alatti beszerzési eljárást folytatott le, melynek alapján a nyertes Ajánlattevővel (megbízottal) e szerződést megköti.

2. A tervezett közbeszerzési eljárás(ok)ra vonatkozó információk:

	
	Közbeszerzési eljárás tárgya
	becsült értéke
	típusa

	1.
	Építési beruházás – Balatonvilágos, 050/5 044/8, 054/187, 050/49, 045, 041/1, 055, 054/92, 046/19 hrsz-ú utakon szilárd burkolat építése, padka és sárrázó kialakítása.
	
nettó 119 773 433 Ft
	
nemzeti nyílt



Felek rögzítik, hogy a közbeszerzési eljárások száma tervezett szám, amelynek megváltozása a megbízási szerződés módosítását teheti szükségessé.

II. A SZERZŐDÉS TÁRGYA

1. Megbízó megbízza Megbízottat, Megbízott pedig vállalja, hogy az I. 1. pontban meghatározott Pályázat megvalósítása során az I.2. pontban meghatározott közbeszerzési eljárás(ok) tekintetében biztosítja a közbeszerzési szaktanácsadót/szaktanácsadókat a szükséges számban, továbbá a felmerülő közbeszerzési eljárásokat teljes körűen lebonyolítja, és ellátja az ajánlattételi felhívásban rögzített egyéb feladatokat. 

2.A Megbízottnak fentiek tekintetében különösen az alábbi feladatokat kell ellátnia:
a. közbeszerzési eljárások előkészítése, lefolytatása, és részvétel az ajánlatok értékelésében, ide értve a Megbízó alkalmazandó közbeszerzési szabályzatának és közbeszerzési tervének felülvizsgálatát, és ezek figyelembe vételével a projekt szintű közbeszerzési terv elkészítését / felülvizsgálatát is;
b. az alkalmassági és bírálati szempontok Megbízóval való együttes kidolgozása;
c. az eljárást megindító felhívás és dokumentáció közbeszerzési szakmai részének összeállítása, beleértve a szerződéstervezetet is, egyeztetve a Megbízóval, és az érintett műszaki tervezővel;
d. Ajánlattételi felhívás és szerződés tervezet véleményezésre történő megküldése Megbízónak;
e. hirdetmény közzétételével/adott esetben a megküldéssel kapcsolatos feladatok ellátása figyelemmel a vonatkozó jogszabályokra;
f. az Irányító Hatóság/Közreműködő Szervezet véleménye alapján a dokumentáció és eljárást megindító felhívás szükség szerinti átdolgozása, a velük való együttműködés, egyeztetés;
g. az ajánlattevői kérdések megválaszolásának koordinálása, a közbeszerzési szakmai kérdések teljes körű megválaszolása;
h. bontási jegyzőkönyv készítése;
i. beérkezett ajánlatok formai és tartalmi ellenőrzésének koordinálása;
j. közreműködés a Bíráló Bizottság munkájában, ülésein, így különösen az ajánlatok szakmai és közbeszerzési jogi értékelésében, hiánypótlás összeállítása, a hiánypótlások formai és tartalmi egyeztetése;
k. a Bíráló Bizottság üléseiről jegyzőkönyv készítése, valamint döntési javaslat tervezetének összeállítása;
l. az ajánlatok elbírálásról szóló összegezés tervezetének elkészítése (a döntéshozó döntése alapján);
m. az eljáráshoz kapcsolódó összes hirdetmény elkészítése, közzétételre való megküldése;
n. a nyertes ajánlattevővel kötendő szerződés végleges formájának kialakítása;
o. a közbeszerzéssel érintett tevékenységhez kapcsolódó, nyertes ajánlattevővel megkötött szerződés módosításához állásfoglalás és indokolás készítése a felmerülő szükséges esetekben;
p. mindazon egyéb közbeszerzéshez kapcsolódó feladat ellátása, melyek a megbízás teljesítéséhez, és azt követően a Pályázat eredményes lezárásához szükségesek, így különösen a lefolytatott közbeszerzési eljárás eredményeként megkötött szerződés Megbízott által lefolytatott közbeszerzési eljárást is érintő, és ebből kifolyólag később felmerülő közbeszerzési vonatkozású feladatok teljesítése;
q. a közbeszerzéshez kapcsolódó feladatra vonatkozóan rendelkezésre áll mindaddig, míg a Közreműködő Szervezet, valamint az érintett hatóságok a közbeszerzési eljárást lezárják és arra vonatkozóan tanúsítványt kiállítják;
r. a közbeszerzési eljárások során harmadik személyekkel szemben a Megbízó érdekeinek képviselete;
s. jogorvoslat esetén aktív közreműködés az ajánlatkérői oldalon;
t. Az Európai Uniós támogatásokat ellenőrző, vizsgáló szervezetek ellenőrzésén a közbeszerzés bemutatása;
u. A közbeszerzési dokumentáció elektronikus rendszerbe való feltöltése ellenőrzésre, a 256/2021 (V.18.) Korm. rendelet IX. fejezetének megfelelően.

II. A SZERZŐDÉS HATÁLYA

1. Jelen szerződés hatályba lépésének napja a szerződés mindkét fél által történő aláírásának a napja. Ha e dátumok eltérőek, akkor a legkésőbbi aláírási dátum. Felek rögzítik, hogy – függetlenül a szerződés hatálybalépésétől - jelen szerződés aláírásával véglegesen és visszavonhatatlanul lemondanak minden olyan egymással szemben fennálló jelenlegi vagy jövőben keletkező követelésükről, amely a jelen szerződés hatályba lépésének elmaradásából ered.

2. E szerződés időbeli hatályának megszűnése napja az I.1. pontban meghatározott Pályázat fenntartási idejének lejáratakor elkészített záró dokumentáció a Pályázat ellenőrzését / vizsgálatát végző szerv (Irányító Hatóság / Közreműködő szervezet) által történő elfogadása.

III. A MEGBÍZOTT FELADATAI, JOGAI ÉS KÖTELEZETTSÉGEI

1. A Megbízott köteles a tevékenységét a hatályos jogszabályi előírásoknak (beleértve az állami építési beruházások rendjéről szóló 2023. évi LXIX. törvény és végrehajtási rendeleteinek előírásait is) megfelelően, szakszerűen és törvényesen folytatni, figyelemmel a Megbízó által támasztott szakmai, és pénzügyi elvárásokra is. 

2. A Megbízott köteles a Megbízót tevékenységéről és a közbeszerzési eljárás(ok) állásáról tájékoztatni. Megbízott tájékoztatási kötelezettségének – külön felkérés nélkül – minden eljárási cselekményhez kapcsolódóan e-mail útján köteles haladéktalanul (felek ez alatt értik az 1 munkanapot) eleget tenni. Megbízó tájékoztatás kérése esetén a tájékoztatást a felkérés kézhezvételétől számított kettő munkanapon belül e-mail útján-, személyes egyeztetésre való felkérés esetén a személyes egyeztetés Megbízó székhelyén történő – a felkéréstől számított három munkanapon belüli – lebonyolításával köteles teljesíteni.

3. A Megbízott a feladatokat a Megbízó utasításaiban foglaltaknak megfelelően és a Megbízó igényeinek szem előtt tartásával köteles végezni. 

4. A Megbízott és a Megbízó tudomásul veszi, hogy a Megbízó nem köteles a Megbízott által előterjesztett iránymutatásban, állásfoglalásban foglaltak szerint eljárni. A Megbízó minden esetben saját maga dönt arról, hogy figyelembe veszi-e a Megbízott által előterjesztett javaslatokat. 

7. A Megbízott a jelen szerződésből fakadó kötelezettségeinek teljesítése során általa igénybe vett közreműködőkért felelősséget vállal. 

8. Megbízott eljárása során felelős akkreditált közbeszerzési szaktanácsadót köteles biztosítani, aki személyesen jár el, és aki munkájáért Megbízott a megbízás teljesítése során teljes körű felelősséggel tartozik. Megbízott kijelenti, hogy a megbízási szerződés II.1. pontjában meghatározott tárgyának és felsorolt feladatok körének ellátásához megfelelő szakismerettel, szakmai végzettséggel, tapasztalattal bíró szakemberekkel és a szükséges hatósági engedélyekkel rendelkezik, továbbá a bevonni kívánt felelős akkreditált közbeszerzési szaktanácsadó a vonatkozó nyilvántartásban szerepel.
Felek az alábbiakban rögzítik a személyesen eljáró felelős akkreditált közbeszerzési szaktanácsadó személyét, elérhetőségét és nyilvántartási számát:  
Név: dr. Balogh Barbara
Postacím: …………….
E-mail: ……………
Telefon: ……………….
Nyilvántartási szám: 00827

9. Felek rögzítik, hogy az elektronikus közbeszerzési rendszer fenntartását és működtetését végző gazdasági társaság kijelöléséről szóló 13/2021. (XI.29.) MvM rendelet alapján a közbeszerzésekért felelős miniszter vezetése alatt álló hivatali szervezet által működtetett elektronikus közbeszerzési rendszer (továbbiakban: EKR) üzemeltetésére és fenntartására az Új Világ Nonprofit Szolgáltató Kft. lett kijelölve. Az EKR-nek a Megbízóhoz hasonlóan a Megbízott is csak felhasználója, ezért a Megbízott felelőssége kizárt az EKR működéséből, működési zavaraiból, az üzemeltetés során felmerülő hibákból eredő, és azokkal összefüggő károkért.
	
IV. A MEGBÍZÓ JOGAI ÉS KÖTELEZETTSÉGEI

1. A Megbízó kötelezi magát: 
· A megbízói igényeket és feltételeket mindenkor előre, és megfelelő időben meghatározza, és azt a Megbízott tudomására hozza.
· A feladatok elvégzéséhez szükséges dokumentumokat és információkat megfelelő időben a Megbízott rendelkezésére bocsátja (figyelemmel az EKR rendszerben alkalmazott max. 25 MB feltöltési méret korlátozásra is). Megbízott felelőssége kizárt a Megbízó által rendelkezésre bocsátott adatok, információk, dokumentumok tartalmával, hiányos voltával, valamint a rendelkezésre bocsátás elmaradásával összefüggő károk tekintetében.
· A műszaki leírást Megbízott rendelkezésére bocsátja, tartalmáért felelősséget vállal.
· A közbeszerzési eljárás lefolytatásához szükséges ajánlatkérői döntéseket megfelelő időben meghozza.
· Biztosítja a szakmai terület képviselőjének közreműködését.

2. A Megbízó folyamatosan biztosítja a Megbízott azon helyzetét és jogállását, hogy a megbízást akadálytalanul, a jogszabályi előírásoknak megfelelően, maradéktalanul teljesíthesse. A Megbízó döntési és intézkedési jogkörét úgy gyakorolja, hogy lehetővé tegye a Megbízott kötelezettségeinek teljesítését. A Megbízó a jelen szerződésben nem szabályozott kérdésekre vonatkozó utasításait írásban közli a Megbízottal.

V. MEGBÍZÁSI DÍJ

1. A Megbízottat megbízási díj illeti meg, melynek teljes összege nettó 1.150.000 Ft + 0 Ft ÁFA, azaz bruttó 1.150.000 Forint.
Felek rögzítik, hogy Megbízott díjazásának pénzügyi fedezete az 1. pontban meghatározott Pályázat keretében támogatásból biztosított.

A megbízási díj nem tartalmazza az EKR rendszerhasználati díj összegét, hirdetményi díjakat, egyéb költségeket. Az EKR rendszerhasználati díját Megbízó utalja át az EKR-t üzemeltető NEKSZT Kft. számlájára. 
Jelen szerződésben rögzített munkadíj nem terjed ki a közbeszerzési eljárás eredményeként aláírt szerződés esetleges módosítására, a módosítás és annak közbeszerzési jogalapjának kidolgozására.


	
	A közbeszerzési eljárás tárgya
	megbízási díj nettó Ft

	1.
	Építési beruházás – Balatonvilágos, 050/5 044/8, 054/187, 050/49, 045, 041/1, 055, 054/92, 046/19 hrsz-ú utakon szilárd burkolat építése, padka és sárrázó kialakítása.
	1.150.000 Ft




2  Megbízott a fenti megbízási díjra – a Megbízó által kiállított az igazolt teljesítést követően – a 3.1. pontban meghatározott összes közbeszerzési eljárás(ok) eredményeként létrejövő szerződés(ek) aláírását követően jogosult. 
Amennyiben a közbeszerzési eljárás eredménytelenül zárult, úgy abban az esetben Megbízott az eredeti munkadíj 30%-ának megfelelő összegű munkadíjra jogosult, mely kapcsán a számla kiállítására a közbeszerzési eljárás eredménytelensége tárgyában elkészítendő hirdetmény feladását követően válik jogosulttá. 
Megbízott tudomásul veszi, hogy e szerződés keretében amennyiben az adott tevékenységhez kapcsolódóan a közbeszerzési eljárás eredménytelenül zajlott le a közbeszerzési eljárást mindaddig meg kell ismételni, míg adott tevékenységre a szerződéskötés meg nem történik, melyhez kapcsolódóan Megbízó kötelessége a Pályázat közbeszerzési tevékenységre vonatkozó határidő módosítása, amennyiben a rendelkezésre álló idő a megismételt eljárásra már nem elegendő.
A Megbízó – számla kiállításával kapcsolatban megállapított - teljesítése nem érinti a Megbízottnak az eljárásokkal, és az azok alapján megkötött szerződéssel kapcsolatosan a szerződés hatályát, tekintettel a pályázat záró dokumentációjának későbbi időpontjára, amely utóbbi időszakban Megbízottat rendelkezésre állás kötelezi.
A részvételi/ajánlati felhívás Megbízó utasítására történő visszavonása esetén – Megbízott a megbízási díj 50% mértékéig jogosult számlát kiállítani a Megbízó felé. A Megbízott ugyanakkor nem jogosult a jelen bekezdésben rögzítettek szerint a számla kiállítására, ha a közbeszerzési eljárás visszavonására kimutathatóan a Megbízott tevékenységére visszavezethető ok miatt került sor (így különösen, de nem kizárólagosan pl. a dokumentumok közötti összhang hiánya, közbeszerzési szakértelmet érintő kiegészítő tájékoztatások stb.) Felek rögzítik, hogy a visszavonást követően ismételten megindított eljárás nem minősül az eredménytelen eljárást követően megismételt eljárásnak. 
Felek rögzítik végül, hogy amennyiben a közbeszerzési dokumentumok összeállításra, és a Megbízó által jóváhagyásra kerültek, azonban a közbeszerzési eljárás a Megbízó vagy valamely az eljárásban érintett szerv (pl. Irányító Hatóság, Közbeszerzési Hatóság, Közreműködő Szervezet) döntése alapján nem kerül megindításra, úgy a Megbízott a megbízási díj 20%-ának megfelelő mértékű számla kiállítására jogosult.  
3. A Megbízó a megbízási díjat a Megbízott által kiállított számla alapján köteles annak kézhezvételétől számított 15 napon belül megfizetni a Megbízott által megadott bankszámlaszámra történő átutalással.

4. A megbízási díj magában foglalja Megbízott azzal összefüggésben felmerülő költségeit:
· a lebonyolítással kapcsolatos rezsiköltségeket,
· a lebonyolítással kapcsolatos postázási, fénymásolási, egyéb üzletviteli költségeket,
· a közbeszerzési eljárás során szükséges állásfoglalások megfogalmazását,
· az utazási és kommunikációs költségeket, 


5. Szerződő felek kijelentik, hogy egymás közötti pénztartozást - így különösen a megbízási díjat - hatályosan teljesítettnek csak a számviteli előírásoknak és az adózás rendjét szabályozó jogszabályi rendelkezéseknek megfelelően kiállított számla és pénztárbizonylat alapján tekintenek. Megbízó az elektronikus számla alkalmazásához, illetve a számla kizárólag e-mailben, csatolt PDF fájlként történő megküldéséhez hozzájárul, a jelen szerződésben rögzített e-mail címére érkező küldemények letöltéséért, elolvasásáért felelősséget vállal.

6. A Megbízó előleget nem fizet.

7. Amennyiben Megbízó díjfizetési kötelezettségének teljesítésével késedelembe esik, úgy a Megbízott jogosult a Polgári Törvénykönyvről szóló 2013. évi V. törvény (Ptk.) 6:155.§.-ban meghatározott mértékű késedelmi kamatot, továbbá a feltételek fennállása esetén a 2016. évi IX. törvény szerinti behajtási költségátalányt érvényesíteni.

VI.  A FELEK EGYÜTTMŰKÖDÉSE

1. Felek a teljesítés időszakában egymással folyamatosan együttműködnek, és egymás tevékenységét elősegítik. A sikeres teljesítés érdekében felek valamennyi – a szerződést érdemben érintő – kérdésben kölcsönösen tájékoztatják egymást. 

2. Ha a Megbízó célszerűtlen vagy szakszerűtlen utasítást ad, a Megbízott köteles őt erre figyelmeztetni. Ha a Megbízó utasításához e figyelmeztetés ellenére is ragaszkodik, az utasításból eredő károk és jogkövetkezmények a Megbízót terhelik.

3. A Megbízott írásbeli elismerés mellett is csak és kizárólag fénymásolatban készült iratokat vesz át a Megbízótól, így az iratok eredeti példányai mindig a Megbízó birtokában maradnak.

4. Megbízott kijelenti, hogy érvényes felelősségbiztosítással rendelkezik.

5. Megbízott az általános felelősségi szabályok szerint felel megbízási díja mértékéig minden olyan kárért, mértékéig felel minden olyan kárért, amely az ő tevékenysége nyomán, illetve az ő felelősségi körében következik be, és a Megbízónak, vagy az 1. pontban meghatározott Pályázat konzorciumvezető Önkormányzatának kárt okoz. Megbízott ezen felelősségvállalása általánosan, az egyes felelősségi formák és részek részletezése nélkül, teljes körűen mindenre kiterjed a nevezett körben, különösen kiemelve a Pályázat ellenőrzése során megállapított szabálytalansági eljárással érintett visszafizetési kötelezettséget is. Ezen teljes körű felelősségvállalás kiterjed az általa, az eljárásba bevont közreműködő személyek és szervezetek tevékenységéért is.
Nem felelős a Megbízott olyan okból bekövetkező hátrányos jogkövetkezményekért, mely kizárólag a Megbízó tevékenysége és mulasztása okán állt be, vagy olyan okból, melyre a Megbízott vagy a személyesen eljáró felelős akkreditált közbeszerzési szaktanácsadó a Megbízó figyelmét jelen szerződés szerint felhívta.
6. Megbízott tevékenységét a jog-, illetve a szakmai szabályoknak megfelelően látja el, probléma esetén a Megbízó felé tartozik jelentési kötelezettséggel. Megbízott köteles a tevékenységéről és az ügyek állásáról a Megbízót rendszeresen tájékoztatni.
7. Felek – egyébként az ellátott valamennyi ügy és eljárás vonatkozásában - rögzítik továbbá, hogy a Megbízott felelőssége az adott feladat teljesítésekor hatályos jogszabályok, egyéb kötelező rendelkezések, a Közbeszerzési Hatóság dokumentumai és az akkor hatályos Közbeszerzési Döntőbizottsági-, ill. bírósági gyakorlat megsértése esetén állapítható meg. Ha Pályázat ellenőrzését / vizsgálatát végző szerv(ek) szabálytalansági eljárás nyomán elmarasztaló döntést hoz, és Megbízót visszafizetési kötelezettséggel sújtja a Megbízott tevékenysége vagy mulasztása miatt ezen összegért való felelősség csak a fenti döntés alapján (jogorvoslat esetén a jogorvoslati döntés alapján) áll fenn.  A Megbízott felelőssége csak akkor állapítható meg, ha a tárgyi kérdésben a Közbeszerzési Döntőbizottság/Bíróság, vagy a Pályázat ellenőrzését / vizsgálatát végző szerv(ek) – kizárólag a fenti dokumentumok alapján  – a jogsértést megállapító jogerős döntést hoztak.  

VII. TITOKTARTÁS ÉS ADATKEZELÉS

1. Felek kötelezik magukat arra, hogy a jelen szerződéses jogviszonyukkal kapcsolatosan, annak eredményeként, illetőleg egyéb módon tudomásukra jutott mindazon információt, adatot, amely a másik félre vonatkozik, („bizalmas információ”) minden körülmény között megőrzik, függetlenül attól, hogy azokat az érintett fél üzleti titoknak minősíti vagy sem.
Felek egyúttal kötelezettséget vállalnak arra, hogy a bizalmas információkat sem a jelen szerződés időbeli hatálya alatt, sem annak megszűnését követően nem teszik harmadik személy számára hozzáférhetővé, vagy azokat egyéb, a jelen szerződés tárgyával össze nem függő módon nem használják fel, illetve azzal nem élnek vissza. Felek a bizalmas információkat kizárólag a szerződés teljesítéséhez, az ehhez szükséges mértékben használják fel, és csak a teljesítésben közvetlenül részt vevő alkalmazottaik, illetve közreműködőik számára teszik hozzáférhetővé.

Nem tartozik a titoktartási kötelezettség körébe azon adat, illetve információ
a)	amely köztudomású;
b)	amelyet nem a szerződés megsértésével hoztak nyilvánosságra;
c)	amely nyilvánosságra hozatali korlátozás nélkül a másik fél birtokában volt már azelőtt, hogy azt nyilvánosságra hozó féltől megkapta volna;
d)	amelyet a használó fél olyan harmadik féltől kapott, aki jogszerűen szerezte meg vagy hozta létre azt, és akit nem köt a nyilvánosságra hozatali tilalom;
e)	amelyet az egyik fél a másik fél bizalmas információjának felhasználása nélkül maga hozott létre, vagy
f)	amelyet az adott félnek – jogszabályban meghatározott – kötelessége átadni az illetékes hatóság/bíróság számára. 

2.  Felek kötelezettséget vállalnak arra, hogy a jelen szerződéssel összefüggésben egymásnak átadott, illetve egymás tudomására hozott végfelhasználói nevet, személyes vagy egyéb adatot tartalmazó listát, regisztert, illetve az ezzel kapcsolatos adatokat, információkat a személyes adatok védelméről és közérdekű adatok nyilvánosságáról szóló törvény, valamint egyéb adat – és titokvédelmi szabályok előírásainak megfelelően kezelik és sem a szerződés időbeli hatálya, érvényessége alatt, sem annak megszűnését követően a szerződésben foglalt jogviszonytól eltérően, a másik Fél engedélye nélkül, saját, valamint harmadik személyek céljaira nem használják fel, harmadik személyek számára nem teszik hozzáférhetővé, azzal egyéb módon sem élnek vissza. Ezen kötelezettségei megszegésével okozott kárért a szerződésszegő Fél kártérítési felelősséggel tartozik. Megbízott köteles az általa ellátott közbeszerzési eljárás lezárását követő 60 napon belül Megbízó részére átadni az iratjegyzékkel ellátott elektronikus iratanyagot.

3. A titoktartási és adatvédelmi kötelezettség a szerződő Felek munkajogviszonyban vagy megbízási jogviszonyban foglalkoztatott munkavállalóját, közalkalmazottját, köztisztviselőjét, Vállalkozás tagját, vezető tisztségviselőjét, közreműködőjét a Felekkel azonos módon terheli. Felek megállapodnak ugyanakkor abban, hogy a Megbízott hivatalos anyagaiban – Internet, nyomtatott- és elektronikus prospektusok, prezentációs anyagok – referenciaként a Megbízó nevét – a megbízó külön engedélye nélkül – feltüntethesse.

4. A titoktartási, valamint adatkezelési kötelezettség megsértése esetén Felek teljes körű kártérítési felelősséggel tartoznak.

VIII. ADATVÉDELEM

1. Felek rögzítik, hogy a köztük létrejövő jogviszonyra tekintettel Balatonvilágos Község Önkormányzata az Európai Parlament és a Tanács (EU) 2016/679 (2016. április 27.) számú általános adatvédelmi rendelete (a továbbiakban: „GDPR”) szerint adatkezelőnek minősül, ezért az elérhető legnagyobb adatbiztonság érdekében a jelen Fejezetben foglalt szabályokat juttatja érvényre.

2. Balatonvilágos Község Önkormányzata a tudomány és technológia állása és a megvalósítás költségei, továbbá az adatkezelés jellege, hatóköre, körülményei és céljai, valamint a természetes személyek jogaira és szabadságaira jelentett, változó valószínűségű és súlyosságú kockázat figyelembevételével megfelelő technikai és szervezési intézkedéseket hajt végre annak érdekében, hogy a kockázat mértékének megfelelő szintű adatbiztonságot garantálja.

3. Balatonvilágos Község Önkormányzata a biztonság megfelelő szintjének meghatározásakor kifejezetten figyelembe veszi az adatkezelésből eredő olyan kockázatokat, amelyek különösen a továbbított, tárolt vagy más módon kezelt személyes adatok véletlen vagy jogellenes megsemmisítéséből, elvesztéséből, megváltoztatásából, jogosulatlan nyilvánosságra hozatalából vagy az azokhoz való jogosulatlan hozzáférésből erednek.

4. Jelen Szerződés aláírásával az Érintett kifejezett hozzájárulását adja ahhoz, hogy az általa átadott személyes adatokat Balatonvilágos Község Önkormányzata a jelen Szerződés teljesítéséhez szükséges mértékig kezelje.

5. Balatonvilágos Község Önkormányzata személyes adatokat az Érintett általi visszavonásáig, illetve a szerződés időtartama alatt jogosult felhasználni. A hozzájárulás visszavonását tartalmazó nyilatkozat megtételét követően az Érintett adatait Balatonvilágos Község Önkormányzata jelen Szerződés teljesítéséhez elengedhetetlen célt kivéve fel nem használja, illetve harmadik személy részére nem adja át.

6. Érintett jogosult arra, hogy kérésére Balatonvilágos Község Önkormányzata indokolatlan késedelem nélkül helyesbítse a rá vonatkozó pontatlan személyes adatokat.

7. Érintett jogosult arra, hogy kérésére Balatonvilágos Község Önkormányzata indokolatlan késedelem nélkül törölje a rá vonatkozó személyes adatokat. Ilyen esetekben Balatonvilágos Község Önkormányzata köteles törölni az Érintettre vonatkozó személyes adatokat, ha az alábbi indokok valamelyike fennáll:

a)	A személyes adatokra már nincs szükség abból a célból, amelyből azokat gyűjtötték vagy más módon kezelték;
b)	Érintett visszavonja az adatkezelés alapját képező hozzájárulását, és az adatkezelésnek nincs más jogalapja;
c)	Érintett tiltakozik az adatkezelés ellen, és nincs elsőbbséget élvező jogszerű ok a további adatkezelésre.

8. Az Érintett jogosult arra, hogy a rá vonatkozó, általa Balatonvilágos Község Önkormányzata rendelkezésére bocsátott személyes adatokat tagolt, széles körben használt, számítógéppel olvasható formátumban megkapja.

9. A jelen Szerződésben nem vagy nem teljes körűen szabályozott kérdésekben a hatályos magyar és európai uniós jogszabályok, különösen a Polgári Törvénykönyvről szóló 2013. évi V. törvény, a szerzői jogról szóló 1999. évi LXXVI. törvény, az információs önrendelkezési jogról és az információszabadságról szóló 2011. évi CXII. törvény, valamint az Európai Parlament és a Tanács (EU) 2016/679 (2016. április 27.) számú általános adatvédelmi rendelete az irányadóak.

IX. A SZERZŐDÉS MÓDOSÍTÁSA ÉS FELMONDÁSA

1. Felek írásban, közös megegyezéssel jogosultak a szerződés módosítására. A szerződés módosításának aláírására mindkét fél részéről jelen szerződés aláírói jogosultak. 

2. Megbízó a szerződést bármikor azonnali hatállyal felmondhatja, ebben az esetben Megbízott a megbízási díj arányos részére jogosult. Megbízott jelen szerződést 15 napos határidővel mondhatja fel, de a felmondási idő alatt is köteles a Megbízó érdekében eljárni. 

A szerződést a felek, mint akaratukkal mindenben egyezőt, és magukra nézve mindenben kötelezőt, elolvasás után jóváhagyólag (4 négy) eredeti példányban aláírják az érvényes aláírásra megszabott alakban.


Kelt: Balatonvilágos, 2026. szeptember …

